බරුන් සොබ්ති

බරුන් සොබ්ති (උපත 21 අගෝස්තු 1984) යනුවෙන් හැඳින්වෙන්නේ ඉන්දියානු රූපවාහිනී සහ චිත්‍රපට නළුවෙකි.

ඔහු සිය රංගන වෘත්තිය ආරම්භ කළේ ස්ටාර් ප්ලස් නාළිකාවේ විශ්වාසය තේමා කරගත් රූපවාහිනී කතාමාලාවක් වූ ශ්‍රද්ධා කතාමාලාව තුළිනි. ඔහුගේ පළමු වැදගත් චරිතය වූයේ බාට් හමාරි පක්කි හේ කතාමාලාවේ ශ්‍රාවන් ජයිස්වාල්ගේ චරිතයයි. මෙහි ඔහු සහ අංකිතා ෂර්මා විසින් ප්‍රධාන චරිත නිරූපණය කරන ලදී.

ඔහු ජනප්‍රියත්වය වර්ධනය කර ගැනීමට සමත් වූයේ ප්‍රේම වෘත්තාන්ත රූපවාහිනී කතාමාලාවක් වූ ඊස් ප්‍යාර් කෝ ක්‍යා නාම් දූන්? කතාමාලාව තුළිනි. මෙහි ඔහු සහ සනායා ඉරානි විසින් ප්‍රධාන චරිත නිරූපණය කරන ලදී. මෙහිදී ඔහු විසින් නිරූපණය කරන ලද්දේ ඉක්මණින් කෝප වනසුලු ව්‍යාපාරිකයකු වන අර්නාව් සිං රයිසාදාගේ චරිතයයි.

ඔහු සිය යළි ආගමනය සනිටුහන් කරමික් වෙබ් කතාමාලාවක් වූ තන්හේයාන් කතාමාලාව තුළිනි. මෙහි ඔහු සමග සූර්භි ජ්‍යෝති ප්‍රධාන චරිත නිරූපණය කළහ.

මුල්කාලීන දිවිය සහ පවුල
බරුන් සිය පාසල් අධ්‍යාපනය හදාළේ නව දිල්ලියේ ශාන්ත මාක් පාසලෙනි. රසවින්දන ක්ෂේත්‍රයට පිවිසීමට ප්‍රථම ඔහු ජින්දාල් ටෙලිකොම් සමාගමේ මෙහෙයුම් කළමනාකරුවකු ලෙස වසර 7ක් සේවය කොට තිබේ. 2010 දෙසැම්බර් 12 දින ගුරුද්වාරහි දී ඔහු සිය ළමා වියේ ළබැඳි මිතුරිය වූ පෂ්මීන් මන්චාන්දා සමග විවාහ විය.

වෘත්තිය
සොබ්ති පළමුවෙන් චරිත නිරූපණය සිදු කළේ ස්ටාර් ප්ලස් නාළිකාවේ විශ්වාසය තේමා කරගත් රූපවාහිනී කතාමාලාවක් වූ ශ්‍රද්ධා කතාමාලාවේ ය. ඔහු විසින් එම නාට්‍යයේ ස්වයම් ඛුරානා නම් චරිතය නිරූපණය කළේ ය. මෙහි ඔහු සමග නේහා ජන්පණ්ඩිත් ප්‍රධාන චරිත නිරූපණය සිදු කළ අතර, මෙම කතාමාලාවට යහපත් ප්‍රතිචාර හිමි විය. අනතුරුව ඔහු ජනප්‍රිය වැඩසටහනක් වූ දිල් මිල් ගයියේහි වෛද්‍ය රාජ් නැමැති ඍණාත්මක පසුබිම් චරිතය නිරූපණය කළේ ය. ඉන් අනතුරුව ඔහුව බාට් හමාරි පක්කි හේ රූපවාහිනී ප්‍රබන්ධ කතාමාලාවේ ප්‍රධාන චරිතය වූ ශ්‍රාවන් ජයිස්වාල් නැමැති නිදහස් තරුණයාගේ චරිතය සඳහා තෝරාගැනිණි.

ඉන්පසුව සොබ්ති ඊස් ප්‍යාර් කෝ ක්‍යා නාම් දූන්? කතාමාලාවේ ප්‍රධාන චරිත නිරූපණයට දායක විය. මෙම කතාමාලාව තුළ ඔහු විසින් නිරූපණය කළේ ඛුෂි කුමාරි ගුප්තා නැමැති යුවතියක හා සරාගී ලෙස ප්‍රේමයෙන් බැ‍ඳෙන අර්නාව් සිං රයිසාදා නම් කෝපාවිෂ්ඨ පසන්න ව්‍යාපාරිකයකුගේ චරිතයකි. මෙහි ඛුෂිගේ චරිතය නිරූපණය කරන ලද්දේ කනායා ඉරානි විසිනි. මෙම කතාමාලාව මෙන්ම ඔහුගේ චරිතය ද ප්‍රේක්ෂයන් සහ විචාරකයන් අතින් අතිශයින් පැසසුමට ලක් විය. මෙය විරළ ගණයේ සිදුවීමක් හෙයින් බරුන්ගේ නාමය ඉක්මණින්ම රූපවාහිනිය තුළ ජනප්‍රිය වූයේ ඔහුට ඉමහත් ජනප්‍රියත්වයක් හිමි කරදෙමිනි. බරුන් විසින් මෙම කතාමාලාවෙන් තමන් ඉවත් වන බව නිවේදනය කිරීමත් සමග, නිෂ්පාදකයින් විසින් කතාමාලාව ද අවසන් කරන ලදී. 2013දී, එක්සත් රාජධානියේ සඟරාවක් වූ Eastern Eye සඟරාව විසින් ඔහුව 3වන සරාගීම ආසියානු මිනිසා ලෙස නම් කරන ලදී. 2016දී ඔහුව 6වන වඩාත් සරාගීම ආසියානු මිනිසා ලෙස නම් කළ අතර, ඔහුගේ නාමය ෂාහිඩ් කපූර් සහ රන්වීර් සිංට ඉදිරියෙන් විය.

ඔහු සිය බොලිවුඩ් ආගමනය සනිටුහන් කළේ 2014 දෙසැම්බර් 12 දින මුදාහැරුණු මේන් ඕර් මිස්ටර් රයිට් චිත්‍රපටය තුළිනි. බොලිවුඩ් හුංගාමා පුවත් ජාලය සඳහන් කළේ සොබ්ති "චිත්‍රපටයේ ගෞරවය රැක ගැනීමට පමණක් සමත් වූ බවයි." 2015දී ඔහු ‍ජල සංරක්ෂණය පාදක කරගත් කෙටි චිත්‍රපටයක් වූ Dry Dreams තුළ චරිත නිරූපණය සිදුකළේ ය. මෙය විචාරක පැසසුමට ලක්වූ අතර, ප්‍රේක්ෂකයන්ගෙන් ද යහපත් ප්‍රතිචාර හිමි කරගත්තේ ය.

2014දී සොබ්ති අර්ෂාද් සයිද්ගේ සත්‍රා කෝ ෂාදි හේ චිත්‍රපටය සමග සම්බන්ධ වූ අතර, එහි පශ්චාත් නිෂ්පාදන කටයුතු මේ වන විට සිදුවෙමින් පවතියි. එසේම ඔහු ක්‍රිකට් පාදක කරගත් 22 Yards චිත්‍රපටය සමග ද සම්බන්ධ වූ අතර එය 2017දී මුදාහැරීමට නියමිත ය.

සොබ්තිගේ සොකර් ක්‍රීඩාව තේමා කරගත් චිත්‍රපටයක් වන තූ හේ මේරා සන්ඩේ (ඔබයි මගේ ඉරිදා) චිත්‍රපටය අධ්‍යක්ෂණය කරන ලද්දේ මිලින්ද් ධායිමාඩේ විසිනි. මෙහි පළමු ප්‍රදර්ශනය උත්කර්ෂවත් අයුරින් ලන්ඩන් චිත්‍රපට උළෙලේ බ්‍රිතාන්‍ය චිත්‍රපට ආයතනයේ දී (BFI) පැවැත්විණි. ඉන්දියාවේ පළමු ප්‍රදර්ශනය MAMI මුම්බායි චිත්‍රපට උළෙලේ දී සිදු විය. මීට අමතරව මෙම චිත්‍රපටය ‍රුමේනියාවේ කොමඩි ක්ලූජ් අන්තර්ජාතික චිත්‍රපට උළෙලේ දී ද තිරගත විය. එසේම 2017 මාර්තුවේ දී එහි ඇමරිකා එක්සත් ජනපදය ප්‍රදර්ශනය කැලිෆෝනියාවේ සිනෙක්වෙස්ට් චිත්‍රපට උළෙලේ දී සිදුවීමට නියමිත ය. මෙහි වානිජමය මුදාහැරීම ද 2017දී සිදුවීමට නියමිත ය. මෙම චිත්‍රපටය විචාරකයන් සහ ප්‍රේක්ෂකයන් වෙතින් යහපත් ප්‍රතිචාර හිමිකරගත් අතර, සොබ්තිගේ රංගනය ලොවු පුරා ප්‍රේක්ෂකාකර්ෂණයට නතු විය.

2017දී ඔහු තන්හේයාන් නැමැති වෙබ් කතාමාලාවක් සමග සම්බන්ධ විය. මෙම කතාමාලාව වෙත උද්‍යෝගීමත් ලෙස විචාර එල්ල වූ අතර, ලොව පුරා ඔහුගේ රසිකයින් විසින් ඔහුගේ රංගනය අතිශයින් අගය කරන ලදී. මෙම චරිතය ඉහළ ජනප්‍රියතාවක් හිමි කරගත්තේ ය. තන්හේයාන් කතාමාලාව සාමාන්‍ය පැරණි සෝප් ඔපෙරා කතාමාලාවලින් තරමක් වෙනස් වූ කතාමාලවක් ලෙස සැලකේ‍. වර්තමානය වන විට සොබ්ති දැවැන්ත රසික අනුගාමීත්වයක් සහිත ජනප්‍රිය රූපවාහිනී නළුවන්ගෙන අයකු ලෙස සලකනු ලබයි.

නිර්මාණ දායකත්වය

රූපවාහිනිය
 වර්ෂය වැඩසටහන සම-තරුව චරිතය සටහන්2009-2010ශ්‍රද්ධානේහා ජන්පණ්ඩිත්ස්වයම් ඛුරානාආරම්භක වැඩසටහනයි2010දිල් මිල් ගයියේනේහා ජුල්කාරාජ් සිංපසුබිම් චරිතය2010-2011බාට් හමාරි පක්කි හේඅංකිතා ෂර්මාශ්‍රාවන් ජයිස්වාල්ප්‍රධාන චරිතය2011-2012ඊස් ප්‍යාර් කෝ ක්‍යා නාම් දූන්?සනායා ඉරානිඅර්නාව් සිං රයිසාදාප්‍රධාන චරිතය2015ඊස් ප්‍යාර් කෝ ක්‍යා නාම් දූන්?... ඒක් ජාෂ්න්සනායා ඉරානිඅර්නාව් සිං රයිසාදා නව වැඩසටහන IPKKND වාරය 3හොට්ස්ටාර් තුළ වෙබ් කතාමාලාව2017තන්හේයාන්සූර්භි ජ්‍යෝතිහයිදර් අලි ඛාන්හොට්ස්ටාර් තුළ වෙබ් කතාමාලාව

චිත්‍රපට
+සුචිය  මගින් මෙතෙක් මුදානොහැරුණු චිත්‍රපට නිරූපණය වේ
 වර්ෂය චිත්‍රපටය චරිතය සටහන් 2014මේන් ඕර් මිස්ටර් රයිට්සුඛී සිංආරම්භක චිත්‍රපටය2015Dry Dreams නම් නොලදජල සංරක්ෂණය පිළිබඳ කෙටි චිත්‍රපටය 2016සත්‍රා කෝ ෂාදි හේ නරේෂ් සිංහාල්පශ්චාත්-නිෂ්පාදන2016තූ හේ මේරා සන්ඩේ අර්ජුන් ආනන්ද්පශ්චාත්-නිෂ්පාදනයේ201622 Yards රොන් සේන්රූගත කෙරෙමින් පවතියි

සම්මාන සහ නිර්දේශ
 වර්ෂය සම්මාන ප්‍රවර්ගය කෘතිය ප්‍රතිඵලය 2011  ස්ටාර් ගිල්ඩ් සම්මාන (අප්සරා සම්මාන)  හොඳම නළුවා  බාට් හමාරි පක්කි හේ  2012 ස්ටාර් පරිවාර් සම්මාන ප්‍රියතම යුවළ (සනායා ඉරානි සමග) ඊස් ප්‍යාර් කෝ ක්‍යා නාම් දූන්? ප්‍රියතම අන්තර්ජාතික ජෝඩි (සනායා ඉරානි සමග) ප්‍රියතම නායා සදස්‍යා - පිරිමි වඩාත් ජේත්තුකාර සදස්‍යා - පිරිමිගෝලීය ඉන්දියානු චිත්‍රපට සහ රූපවාහිනී ගෞරව සම්මාන හොඳම රූපවාහිනී තිරයේ ජෝඩි (සනායා ඉරානි සමග) ප්‍රධාන චරිතයක හොඳම නළුවා (පිරිමි) ජනතාවගේ තේරීම සම්මාන ඉන්දියාව ප්‍රියතම රූපවාහිනී නාට්‍ය නළුවා ප්‍රියතම තිරයේ ජෝඩි (සනායා ඉරානි සමග) ඉන්දියානු රූපවාහිනී ඇකඩමි සම්මාන හොඳම නළුවා ජනප්‍රිය  ඉන්දියානු ටෙල්ලි සම්මාන හොඳම තිරයේ යුවළ සඳහා ඉන්දියානු ටෙල්ලි සම්මානය (සනායා ඉරානි සමග) වසරේ හොඳම රූපවාහිනී පෞරුෂත්වය සඳහා ඉන්දියානු ටෙල්ලි සම්මානය 2015-2016  iOchoice Awards  හොඳම ඉන්දියානු නළුවා  සමාජ මාධ්‍ය තුළ ඔහුගේ බලපෑම සඳහා  

ආශ්‍රේයයන්

බාහිර සබැඳි



Category:1984 උපත්
Category:ජීවත්වන්නෝ
ප්‍රවර්ගය:21 වන සියවස තුළ ඉන්දියානු නළුවෝ
ප්‍රවර්ගය:ඉන්දියානු රූපවාහිනී නළුවෝ
ප්‍රවර්ගය:ඉන්දියානු රූපවාහිනී නිවේදකයෝ
Category:නාච් බලියේ ජයග්‍රාහකයින්
Category:මධ්‍ය ප්‍රදේශ්හි නළුවන්
Category:නව දිල්ලියේ නළුවන්
Category:දිල්ලියේ ජනයා